TAKUNI สุดยอด! กำไร Q2/59 โตกว่าเท่าตัว
TAKUNI สุดยอด! กำไร Q2/59 โต 155% มาที่ 18.71 ลบ. จากปีก่อน 7.34 ลบ. หลังรายได้จากการขาย-ให้บริการเพิ่ม ด้าน 6 เดือนแรกกำไรลดลง 45% อยู่ที่ 19.64 ลบ. จากปีก่อน 35.76 ลบ.
11 ส.ค. 2559

บริษัท ทาคูนิ กรุ๊ป จำกัด (มหาชน) หรือ TAKUNI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 18.71 ล้านบาท หรือมีกำไรสุทธิ 0.0234 บาทต่อหุ้น เพิ่มขึ้น 155% จากช่วงเดียวกันของปีก่อนที่มีกำไรสุทธิ 7.34 ล้านบาท หรือมีกำไรสุทธิ 0.0184 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายและการให้บริการเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 19.64 ล้านบาท หรือ 0.0254 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 35.76 ล้านบาท หรือ 0.0894 บาทต่อหุ้น